Saksamaa ja Eesti tähistavad tänavu diplomaatiliste suhete 100. ja nende suhete taastamise 30. juubelit, mispuhul kinkis Saksamaa Liitvabariigi suursaatkond Tallinna linnale sõbrakaru (Buddy Bear) kuju, mille kujundas kunstnik Julia Valtanen.
#000004
Mihhail Kõlvart avaldas rõõmu, et äsja värskenduskuuri läbi teinud Tuvi park saab pilkupüüdva täienduse. „Tallinn kuulub nüüdsest nende arvukate linnade hulka maailmas, kelle linnaruumis rõõmustab linlaste ja linnakülaliste pilku sõbrakaru. Lisaks toredale uuele objektile linnaruumis on veelgi olulisem selle karu kui sümboli tähendus – on ju tegemist käegakatsutava märgiga, mis tuletab meile meelde, et meil on siin muutlikus maailmas sõpru ja liitlasi,“ tähendas Kõlvart.
#000007
„Tuvi park on muutunud aasta aastalt üha kaunimaks ja populaarsenmaks. Talvel kõrgusid siin ajutise iseloomuga jääskulptuurid, mis eriti õhtul valgustatuna inimestele palju rõõmu valmistasid,“ ütles Monika Haukanõmm. „Mul on hea meel, et üks tore ja värviline loomake on siia parki nüüd ka püsivalt kolinud. Loodan, et ta linnaelanike poolt sama sõbralikult vastu võetakse. Aga veelgi olulisem on see karu kui kahe riigi sõpruse sümbol.“
#000008